MAJOR จับมือ “ซิกน่าประกันภัย” จัดโปรดูหนังแถมประกันโควิด
“เมเจอร์ ซีนีเพล็กซ์ กรุ้ป” ร่วมกับ “ซิกน่าประกันภัย” มอบความอุ่นใจให้ลูกค้า ดูหนัง รับฟรีความคุ้มครองประกันอุ่นใจคุ้มภัย Covid-19 นาน 2 เดือน
“เมเจอร์ ซีนีเพล็กซ์ กรุ้ป” ร่วมกับ “ซิกน่าประกันภัย” มอบความอุ่นใจให้ลูกค้า ดูหนัง รับฟรีประกันอุ่นใจคุ้มภัย Covid-19 นาน 2 เดือน
14 ก.ย. 2564

บริษัท เมเจอร์ ซีนีเพล็กซ์ กรุ้ป  จำกัด (มหาชน) หรือ MAJOR ร่วมกับ ซิกน่าประกันภัย มอบสิทธิพิเศษดี ๆ ให้แก่ลูกค้าที่มาใช้บริการ ดูหนัง รับฟรีทันที ความคุ้มครองประกันอุ่นใจ คุ้มภัย Covid-19 นานถึง 2 เดือน รวมทั้งสิ้น 100,000 สิทธิ์ (หรือจนกว่าจะครบจำนวนสิทธิ์) ตั้งแต่วันที่ 15 กันยายน 2564 – วันที่ 31 ตุลาคม 2564 นี้เท่านั้น
โดยลูกค้าที่ซื้อบัตรชมภาพยนตร์ ทุกรอบ ทุกที่นั่ง ผ่านแอปพลิเคชัน Major Cineplex หรือ เว็บไซต์ www.majorcineplex.com ท่านจะได้รับ SMS จาก เมเจอร์ ซีนีเพล็กซ์ ภายใน 48 ชั่วโมง เพื่อลงทะเบียนรับสิทธิ์ความคุ้มครองฟรี ตามเงื่อนไขของ บริษัท ซิกน่า โบรกเกอเรจ แอนด์ มาร์เก็ตติ้ง (ประเทศไทย) จำกัด ส่วนสมาชิกผู้ถือบัตร M GEN ทุกประเภท (ยกเว้น M GEN KIDS) ท่านสามารถใช้คะแนนสะสม เพียง 1 คะแนน เพื่อแลกรับสิทธิ์ผ่านแอปพลิเคชัน M GEN โดยลูกค้าจะได้รับอีเมล์ยืนยัน เพื่อลงทะเบียนรับสิทธ์ภายใน 2 วันทำการ
ทั้งนี้ ผู้ที่ได้รับสิทธิ์ประกันอุ่นใจ คุ้มภัย Covid-19 จาก ซิกน่าประกันภัย จะได้รับความคุ้มครองนานถึง 2 เดือน เมื่อตรวจพบภาวะ*ไวรัสโคโรนา (Covid-19) ซึ่งให้ความคุ้มครองสูงสุด 50,000 บาท พร้อมค่าชดเชยรายวันจากการรักษาตัวในฐานะผู้ป่วยใน 500 บาท/วัน สูงสุดไม่เกิน 15 วัน โดยเงื่อนไขการรับประกันคุ้มครองมีดังนี้
สามารถดูข้อมูลการรับสิทธิ์ประกันอุ่นใจ คุ้มภัย Covid-19 จากซิกน่าประกันภัยเพิ่มเติมได้ที่ [https://www.majorcineplex.com/news/cigna-x-major-covid-19]

เกี่ยวกับซิกน่า ประเทศไทย   
ซิกน่า ประเทศไทย เป็นบริษัทในเครือของซิกน่า บริษัทประกันสุขภาพระดับโลกจากประเทศสหรัฐอเมริกาที่มีลูกค้ากว่า 180 ล้านคนทั่วโลก ซิกน่าเข้ามาดำเนินธุรกิจในประเทศไทยตั้งแต่ปี 2545 โดยดำเนินธุรกิจเป็นผู้เชี่ยวชาญด้านการนำเสนอประกันอุบัติเหตุส่วนบุคคลและประกันสุขภาพผ่านช่องทางเทเลมาร์เก็ตติ้งและการตลาดทางตรงในประเทศไทย ผลิตภัณฑ์ของซิกน่าประเทศไทยคือแผนประกันสุขภาพ แผนประกันอุบัติเหตุ และ แผนประกันการเดินทางที่เป็นนวัตกรรมเพื่อให้ความคุ้มครองแก่ลูกค้ารายบุคคลรวมถึงบุคคลในครอบครัวอันเป็นที่รัก สามารถพบข้อมูลเพิ่มเติมเกี่ยวกับซิกน่าประเทศไทยได้ที่ www.Cigna.co.th